Gjurmët e ujit në Mars
Shkencëtarët NASA-s thonë se ata kanë zbuluar gjurmë të burimeve me ujë të kripur në siperfaqen e Marsit
Shkencëtarët në agjencinë amerikane të hapësirës njoftuan se kanë zbuluar gjurmë të burimeve me ujë të kripur në siperfaqen e Marsit. Shkencëtarët thonë se rrjedhat e ujit në siperfaqen e Marsit shfaqen vetëm gjatë stinës së verës. Zbulimi mbështet idenë se mund të ketë forma jete në planetin e kuq. Shkencëtarët e kanë ditur për një kohë të gjatë se në Mars dikur ka patur ujë. Por ata mendonin se ndryshimi i klimës e kishte tharë planetin. Të hënën, shkencëtarët e NASA-s njoftuan se kanë prova se ka më shumë ujë në planetin e kuq sesa mendohej më parë. Për disa vite shkencëtarët kanë monitoruar gjurmët misterioze të rrjedhave të ujit në terrenin e Marsit që duket se po zbehen. Një analizë e plotë e të dhënave të mbledhura nga sondat e NASA zbulon se vijat e errëta që shfaqen gjatë verës mund të jenë rrjedha të ujit. Përgjigja për këto pyetje mund të vijë pas rreth pesë vitesh, kur sonda tjetër e NASA-s do të sjell përsëri mostra nga Marsi. Prania e ujit do të nënkuptonte ekzistencën e organizmave të gjallë në planet. Kjo gjithashtu do të lehtësonte udhëtimet e ardhshme në hapësirë. Njoftimi i NASA-s vjen disa ditë para fillimit të shfaqjes në kinema të një filmi të ri mbi Marsin, ku aktori Matt Damon luan rolin e një astronauti të braktisur në Mars. Filmi fantastiko-shkencor i regjisorit Scott Ridley, i bazuar në një libër të njohur, pritet të shtojë kuriozitetin e njerëzve rreth planetit Mars.